**Ò-chiu** (澳洲, Eng-gí: Australia), mā thang kiò chò **O͘-sú-to-lá-lí-ah** (オーストラリア), mā pat kiò **Hô-chiu** (豪洲/濠洲), **Hô-thài-la̍t-lī** (濠太剌利) ia̍h-sī **Ò-tāi-lī-a** (澳大利亞), choân-miâ **Australia Liân-pang**/**Ò-tāi-lī-a Liân-pang** (Commonwealth of Australia), sī chôan sè-kài thó͘-tē bīn-chek tē-6 tōa ê kok-ka, i mā sī Tāi-iûⁿ-chiu siāng-tōa ê kok-ka. Ò-chiu pún-sin sī tē-kiû téng thó͘-tē bīn-chek siōng-sè ê 1-tè lio̍k-tē. Tī Ò-chiu ê tang-lâm-hong sī New Zealand, pak-pêng 3-ê kok-ka sī Papua New Guinea, Ìn-nî kah Tang Timor. "Australia" chit-ê Eng-bûn tan-sû ê gôan-thâu sī Latin-gí ê "*terra australis incognita*" (iá-bōe liáu-kái ê **lâm-hong tāi-lio̍k**)

Le̍k-sú
-------

Tī 50000-nî chêng, Ò-tāi-lī-a chit-ê só͘-chāi to̍h ū jîn-lūi o̍ah-tōng ê kha-liah, chit-chūn tng-tē hia-ê gôan-chū-bîn ê chó͘-sian to̍h-sī ùi Tang-lâm-a poaⁿ-sóa kòe--lâi-ê. Au-chiu-lâng kàu-kah 17 sè-kí chiah hoat-hiān chit-tè tāi-lio̍k. 1770 nî, Eng-kok soan-pò͘ khai-sí tùi Ò-tāi-lī-a hêng-sú chú-kôan, 1788 nî liáu-āu, Ò-tāi-lī-a chèng-sek chiâⁿ-chòe Eng-kok ê liû-hòng-tē (penal colony). 

1901 nî, Ò-tāi-lī-a chiâⁿ-chòe Eng-kok ê liân-pang a̍h-sī kóng hō-chòe chū-tī léng-thó͘, sǹg kóng to̍k-li̍p ah (put-kò, si̍t-chè siōng pēng-bô ôan-chôan to̍k-li̍p). 

Hiān-chú-sî ê Ò-tāi-lī-a sī kun-chú li̍p-hiàn chè ê kok-ka, "kun-chú "to̍h-sī kok-ka gôan-siú. Kun-kù Ò-tāi-lī-a ê hoat-lu̍t, "Eng-kok kun-chú" to̍h-sī Ò-chiu ê kun-chú. 1999 nî, Ò-tāi-lī-a kú-hêng chôan-bîn kong-koat, iōng kiōng-hô thé-chè chhú-tāi lú-hông ê thê-àn siū hó͘-koat.

Chèng-tī
--------

Eng-kok lú-ông sī Ò-tāi-lī-a liân-pang ê kok-ka gôan-siú, chóng-tok sī lú-ông ê tāi-piáu. Put-jî-kò sū-si̍t siōng "kun-chú" chí-sī 1-chióng siōng-tin. Kok-ka ê hêng-chèng kôan-le̍k iû Lōe-koh khòng-chè, chóng-lí sī lōe-koh ê léng-tō-lâng Chóng-lí it-poaⁿ lâi kóng to̍h-sī Chiòng-gī-īⁿ to-sò͘-tóng ê léng-siù. 

Liân-pang gī-hōe iû 2-ê gī-īⁿ cho͘-sêng : Chiòng-gī-īⁿ (150-se̍k) kah Chham-gī-īⁿ (76-se̍k). 2-ê gī-īⁿ múi-hông 3-nî kú-hêng 1-pái ê sóan-kí. 

### Ò-chiu chèng-tóng

* Ò-chiu Chū-iû-tóng (Australian Liberal Party, kán-chheng "ALP")
* Ò-chiu Kang-tóng (Labour Party, kán-chheng "LIB")
* Thôan-kiat-tóng (Unity Party, kán-chheng "UP")
* Ò-chiu Le̍k-tóng (Green Party)
* It-kok-tóng (One Nation Party).

Hêng-chèng-khu
--------------

Australia chôan-kok pun-chòe 6-ê chiu, 3-ê léng-thó͘ kap 7-ê hái-goā léng-thó͘.

### Chiu

* Sin Lâm Wales
* Queensland
* South Australia
* Tasmania
* Victoria
* Western Australia

### Léng-thó͘

* Australian Capital Territory
* Jervis Bay Territory
* Northern Territory

### Hái-goā léng-thó͘

* Ashmore kap Cartier Kûn-tó
* Australia Lâm-ke̍k Léng-thó͘
* Norfolk-tó
* Christmas-tó
* Cocos kap Keeling Kûn-tó
* Coral-hái Kûn-tó
* Heard kap McDonald Kûn-tó

### Chú-iàu ê siâⁿ-chhī

* Canberra (Siú-to͘)
* Sydney
* Melbourne
* Brisbane
* Adelaide
* Perth

Tē-lí
-----

Ò-tāi-lī-a kok-lāi tōa-to-sò͘ ê só͘-chāi sī soa-bo̍k he̍k-chiá pòaⁿ-soa-bo̍k tē-tài (soa-bo̍k chiàm 40%). Kok-ka ê tang-lâm-pō͘ kah sai-lâm-pō͘ sio̍k Un-tài khì-hāu, thô͘-chit khah pûi; pak-pō͘ só͘-chāi sī Jia̍t-tài khì-hāu, 1-pòaⁿ sī Jia̍t-tài ú-nâ, koh 1-pòaⁿ sī chháu-gôan; tang-pak-pō͘ ū 1-ê chôan sè-kài siōng-tōa ê san-ô͘-chiau: Tāi-pó-ta (Great Barrier Reef; 大堡礁)

Keng-chè
--------

Ò-tāi-lī-a sī 1-ê chiâⁿ hôan-êng ê se-sek hūn-ha̍p-hêng keng-chè ê kok-ka, jîn-kun GDP kah Au-chiu sù-tāi keng-chè-thé ū-tè pí. Chòe-kīn chit-chām, Ò-tāi-lī-a ê keng-chè siū-tio̍h chôan-kiû keng-chè lo̍h-nńg ê éng-hiáng, ôan-á pàng-bān cheng-tióng ê sok-tō͘.

Jîn-kháu
--------

Ò-tāi-lī-a tōa-to-sò͘ kok-bîn ê chó·-sian sī 19, 20 sè-kí ê sî-kî î-bîn kòe--lâi ê Eng-kok-lâng. Che í-gōa, koh ū 1-kóa Hi-lia̍p, Italia kah A-chiu kok-ka ê î-bîn poaⁿ-lâi chia tòa. Gôan-chū-bîn chiàm ê pí-lē khah bô kàu 1%. Chham chin-chōe hoat-ta̍t kok-ka sio-siông, jîn-kháu ló-hòa ê būn-tôe ôan-á khùn-jiáu tio̍h Ò-tāi-lī-a. 

Ò-tāi-lī-a ê thong-iōng-gí sī Eng-gí. 1-kóa-á gôan-chū-bîn kàu-taⁿ iu-gôan pó-liû in ê cho̍k-gí. Î-bîn cho̍k-kûn ê tē-2 tāi óng-óng ē-hiáng kóng bú-gí kah Eng-gí.

Chong-kàu
---------

Tī Ò-tāi-lī-a, phó͘-lio̍k ū 7,8-siâⁿ ê kok-bîn sìn-hōng Thian-chú-kàu a̍h-sī Sin-kàu.

Bûn-hòa
-------

Chham-khó
---------

1. ↑  Tân Chheng-tiong (1927-07) Sè-kài Tē-it. Kòa-chhài-chí.

Gōa-pō͘ liân-kiat
-----------------

* Ò-tāi-lī-a Lú-iû-kio̍k

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * hián
* lūn
* pian
Tāi-iûⁿ-chiu ê kok-ka kap i-lāi-tē |
| --- |
|  |
| Chú-khoân kok-ka | 

|  |  |
| --- | --- |
| Si̍t-thé | Ò-chiu · Micronesia Liân-pang · Fiji · Kiribati · Marshall Kûn-tó · Nauru · New Zealand · Palau · Papua New Guinea · Samoa · Só͘-lô-bûn Kûn-tó · Tonga · Tuvalu · Vanuatu |
|  |
| Pō͘-hūn | Koh-oa̍h-cheh-tó / Juan Fernández Kûn-tó (Chile) · Sai Papua / Papua (Ìn-nî) · Ogasawara (Ji̍t-pún) · Hawaii / Palmyra Khoân-chiau (Bí-kok) |

 |  |
|  |
| New Zealand ê liân-hē-pang | Niue · Cook Kûn-tó |
|  |
| I-lāi-tē | 

|  |  |
| --- | --- |
| Ò-chiu | Ashmore kap Cartier Kûn-tó · Cocos (Keeling) Kûn-tó · Norfolk-tó · San-ô͘-hái-tó · Sèng-tàn-tó |
|  |
| Bí-kok | Bí-kok léng Samoa · Baker-tó · Guam · Howland-tó · Jarvis-tó · Johnston Khoân-chiau · Kingman-chiau · Midway Khoân-chiau · Pak Mariana Kûn-tó · Wake-tó |
|  |
| Kî-thaⁿ | Hoat-kok léng Polynesia / New Caledonia / Wallis kap Futuna (Hoat-kok) · Tokelau (New Zealand) · Pitcairn Kûn-tó (Liân-ha̍p Ông-kok) |

 |

 |

|  |  |  |
| --- | --- | --- |
| 

|  |  |
| --- | --- |
| Sìn-kù khòng-chè | 
* WorldCat Identities
* VIAF: 122687544
* LCCN: n79021326
* ISNI: 0000 0001 2096 9976
* GND: 4003900-6
* SUDOC: 133263886
* BNF: cb15238526t (data)
* BIBSYS: 90208778
* HDS: 003477
* NLA: 35010382
* NDL: 00871911
* NKC: ge128695
* BNE: XX4575418
* CiNii: DA02962247

 |

 |